United States Air Force

United States Air Force (skratka: USAF; doslova: Vojenské letectvo Spojených štátov alebo Vzdušné sily Spojených štátov) je leteckou zložkou Ozbrojených síl Spojených štátov (United States Armed Forces) a jednou zo šiestich amerických uniformovaných zložiek. Aktívne v ňom slúži 321 444 príslušníkov, 141 880 civilistov, 69 200 rezervistov a 105 700 príslušníkov Leteckej národnej gardy (Air National Guard). Vzdušné sily USA a ich predchodcovia sa zúčastnili väčšiny vojnových konfliktov po celom svete.

Vzdušné sily USA spolupracujú spolu s Kanadským kráľovským letectvom (Royal Canadian Air Force, Aviation royale canadienne) pri ochrane kontinentálneho vzdušného priestoru v rámci Severoamerického veliteľstva vzdušno-kozmickej obrany (North American Aerospace Defense Command, NORAD).

Súčasné Vzdušné sily USA boli vytvorené Zákonom o národnej bezpečnosti z roku 1947, pričom za deň ich oficiálneho vzniku sa považuje 18. september 1947. Veliteľom amerického vojenského letectva je náčelník štábu letectva. Náčelník štábu letectva je štvorhviezdičkový generál menovaný prezidentom, ktorý je zároveň jedným z piatich náčelníkov Spojeného generálneho štábu a tiež slúži ako poradca pre prezidenta, Národného bezpečnostného zhromaždenia (NSC), ministra obrany a ministra vzdušných síl. Od svojho vzniku sa organizačná štruktúra amerického vojenského letectva neustále mení v reakcii na svetové udalosti a politický vývoj vo svete, v USA a kvôli potrebám národnej obrany. Vzdušné sily USA sa členia na 10 hlavných veliteľstiev (Major Command, MAJCOM). Každé hlavné veliteľstvo sa zodpovedá ministrovi obrany prostredníctvom náčelníka generálneho štábu letectva. Niektoré z nich podporujú aj spojené bojové veliteľstvá alebo podriadené veliteľstvá tým spôsobom, že im poskytujú detašované letecké jednotky (C-NAF). Hlavné veliteľstvá sa ďalej delia na kombinované vzdušné sily (NAF), krídla, skupiny, letky a roje.

Názov 
 Vzduchoplavecká divízia Spojovacieho zboru Spojených štátov (Aeronautical Division, U.S. Signal Corps) (1. august 1907 – 18. júl 1914)
 Letecká sekcia Spojovacieho zboru Spojených štátov (Aviation Section, U.S. Signal Corps) (18. júl 1914 – 20. máj 1918)
 Divízia vojenského vzduchoplavectva (Division of Military Aeronautics) (20. máj 1918 – 24. máj 1918) 
 Letecká služba Armády Spojených štátov (United States Army Air Service) (24. máj 1918 – 2. júl 1926)
 Letecký zbor Armády Spojených štátov (United States Army Air Corps) (2. júl 1926 – 9. marec 1942**) 
 Armádne vzdušné sily USA (United States Army Air Forces) (20. jún 1941 – 18. september 1947**)
 Vzdušné sily Spojených štátov (United States Air Force) (18. september 1947 – súčasnosť)

 ** Letecký zbor Armády Spojených štátov (United States Army Air Corps) sa 20. júna 1941 stal podriadenou časťou Armádnych vzdušných síl USA (United States Army Air Forces). Aj keď bol zbor ako organizácia zrušený 9. marca 1942, napriek tomu zostal až do 18. septembra 1947 ako jedna zo zložiek Armády Spojených štátov (United States Army).

Súčasná situácia 
Vzdušné sily Spojených štátov sú jedny z najväčších vzdušných síl na svete. Napriek tomu aj tieto vzdušné sily bojujú so svojim obmedzeným rozpočtom pri naplňovaní operačných, ale aj modernizačných snáh. V reakcii na potrebu doplnkových informácií v boji proti povstalcom v Iraku a Afganistane rozšírilo USAF nasadenie diaľkovo ovládaných bezpilotných lietadiel, čím zároveň vznikla potreba nového personálu, jeho výcviku k ovládaniu, ale aj údržbe týchto strojov.

Napriek tomu, že stealth stíhacie lietadlo F-22 Raptor nebolo nasadené v operáciách v Iraku, Afganistane a Líbyi, je v súčasnosti pravidelne nasadzované v Paficiku pri podpore leteckého expedičného zboru a jeho potrieb. Vzdušné sily USA zaviedli do výzbroje svoj 160. stroj F-22 v máji 2010, pričom výroba tohto lietadla piatej generácie je ohraničená množstvom 187 kusov. Napriek tomu zaviedli do výzbroje aj lietadlá F-35 Lightning II. Nehľadiac na tieto problémy, americké letectvo postupne vyradilo z prevádzky 254 lietadiel ako súčasť reštrukturalizácie letectva. V máji 2010 zverejnený rozpočet na rok 2011 pre letectvo počítal s vyradením ďalších 59 strojov vrátane 28 kusov C-130E a 17 kusov C-5A. Nedávno ukončená štúdia o požadovanej schopnosti mobility (MCRS) vyústila do nového operačného plánu pre nasadenie flotily strojov C-17 v počte 223 kusov a C-5 v počte 89 kusov vrátane 52 plne modernizovaných strojov C-5M. Aj napriek tomu, že C-5A nedostali nové motory alebo iné úpravy súvisiace s programom rozširovania spôsobilosti a inštalácie nových motorov (RERP), nemodernizovaným strojom bola vymenená avionika. V súčasnosti americké letectvo prevádzkuje 55 kusov strojov C-5. Medzitým armádni plánovači schválili nákup 10 dodatočných strojov C-17A, pričom celkové množstvo týchto strojov zvýšili na 233 kusov. Po vyradení strojov verzie C-130E disponuje taktické transportné letectvo Vzdušných síl USA 365 kusmi C-130H/J a 2 kusmi CN-235.

Implementácia posledných rozhodnutí programu na presun a uzatváranie leteckých základní (BRAC) z roku 2005 bola ukončená. Všetky zvyšné letky amerického letectva, ktoré podliehali tomuto rozhodnutiu boli deaktivované do 30. septembra 2011. V rámci tohto programu vytvorili Vojenské námorníctvo Spojených štátov (United States Navy) a Armáda Spojených štátov (United States Army) tzv. spoločné základne (joint bases). Tento krok skonsolidoval operačné funkcie, ktoré boli predtým duplikované.

Organizačná štruktúra

Administratívna organizácia 
Ministerstvo Vzdušných síl Spojených štátov (United States Secretary of the Air Force) je jedným z troch hlavných vojenských ministerstiev, patriacich pod ministerstvo obrany, ktoré riadi civilný minister vzdušných síl, ktorý je pod dohľadom a kontrolou ministra obrany. Hlavné veliteľstvo vzdušných síl je najvyšším riadiacim stupňom velenia.

Centrály vzdušných síl 
  Ministerstvo Vzdušných síl Spojených štátov (United States Secretary of the Air Force), Pentagón, Arlington County, Virgínia
  Štáb letectva (Air Staff), Pentagón, Arlington County, Virgínia

Hlavné veliteľstvá vzdušných síl 
  Veliteľstvo vzdušného boja (Air Combat Command, ACC), Langleyova-Eustisova spoločná základňa, Virgínia
  Prvá letecká armáda (First Air Force), Tyndallova základňa vzdušných síl, Panama City, Florida
  Deviata letecká armáda (Ninth Air Force), Shawova základňa vzdušných síl, Sumter, Južná Karolína
  Dvanásta letecká armáda (Twelfth Air Force), Davisova-Monthanova základňa vzdušných síl, Tucson, Arizona
  Šestnásta letecká armáda (Sixteenth Air Force), Spoločná základňa San Antonio, Texas
  Centrálne veliteľstvo Vzdušných síl Spojených štátov (United States Air Forces Central Command), Shawova základňa vzdušných síl, Južná Karolína
  Stredisko vzdušného boja Vzdušných síl Spojených štátov (United States Air Force Warfare Center), Nellisova základňa vzdušných síl, Nevada
  Stredisko sieťovej integrácie vzdušných síl (Air Force Network Integration Center), Scottova základňa vzdušných síl, Illinois
  Veliteľstvo leteckej výuky a výcviku (Air Education and Training Command, AETC), Spoločná základňa San Antonio, Texas
  Druhá letecká armáda (Second Air Force), Keeslerova základňa vzdušných síl, Biloxi, Mississippi
  Devätnásta letecká armáda (Nineteenth Air Force), Spoločná základňa San Antonio, Texas
  Letecká univerzita (Air University), Maxwellova-Gunterova základňa vzdušných síl, Montgomery, Alabama
  59. zdravotnícke krídlo (59th Medical Wing), Spoločná základňa San Antonio, Texas
  Náborová služba vzdušných síl (Air Force Recruiting Service), Spoločná základňa San Antonio, Texas
  Veliteľstvo globálneho úderu vzdušných síl (Air Force Global Strike Command, AFGSC), Barksdaleova základňa vzdušných síl, Louisiana
  Ôsma letecká armáda (Eighth Air Force), Barksdaleova základňa vzdušných síl, Louisiana
  Dvadsiata letecká armáda (Twentieth Air Force), Francis E. Warrenova základňa vzdušných síl, Cheyenne, Wyoming
  Veliteľstvo vzdušných síl pre zásobovanie a obstarávanie (Air Force Materiel Command, AFMC), Wrightových-Pattersonova základňa vzdušných síl, Dayton, Ohio
  Stredisko riadenia životného cyklu vzdušných síl (Air Force Life Cycle Management Center), Wrightových-Pattersonova základňa vzdušných síl, Dayton, Ohio
  Skúšobné centrum vzdušných síl (Air Force Test Center), Edwardsova základňa vzdušných síl, Palmdale, Kalifornia
  Stredisko jadrových zbraní vzdušných síl (Air Force Nuclear Weapons Center), Kirtlandova základňa vzdušných síl, Albuquerque, Nové Mexiko
  Výskumné laboratórium vzdušných síl (Air Force Research Laboratory), Wrightových-Pattersonova základňa vzdušných síl, Dayton, Ohio
  Veliteľstvo záloh vzdušných síl (Air Force Reserve Command, AFRC), Robinsova základňa vzdušných síl, Georgia
  Štvrtá letecká armáda (Fourth Air Force), Marchova záložná letecká základňa, Kalifornia
  Tenth Air Force (Tenth Air Force), Námorná letecká základňa a spoločná záložná základňa Fort Worth, Texas
  Dvadsiata druhá letecká armáda (Twenty-Second Air Force), Dobbinsova záložná letecká základňa, Marietta, Georgia
  Stredisko záložného leteckého personálu (Air Reserve Personnel Center), Buckleyho základňa vzdušných síl, Aurora, Colorado
  Veliteľstvo špeciálnych operácií vzdušných síl (Air Force Special Operations Command, AFSOC), Hurlburtovo letisko, Florida
  Výcvikové centrum špeciálnych operácií (Special Operations Training Center), Hurlburtovo letisko, Mary Esther, Florida
  Veliteľstvo leteckej prepravy vzdušných síl (Air Mobility Command, AMC), Scottova základňa vzdušných síl, Belleville, Illinois
  Osemnásta letecká armáda (Eighteenth Air Force), Scottova základňa vzdušných síl, Belleville, Illinois
  Expedičné stredisko Vzdušných síl Spojených štátov (United States Air Force Expeditionary Center), McGuireova-Dixova-Lakehurstova spoločná základňa, New Jersey
  Vzdušné sily Spojených štátov v Európe – Vzdušné sily Afrika (United States Air Forces in Europe – Air Forces Africa, USAFE-AFAFRICA), Letecká základňa Ramstein, Nemecko
  Tretia letecká armáda (Third Air Force), Letecká základňa Ramstein, Nemecko
  Pacifické vzdušné sily (Pacific Air Forces, PACAF), Spoločná základňa Pearl Harbor-Hickam, Havaj
  Piata letecká armáda (Fifth Air Force), Letecká základňa Jokota, Japonsko
  Siedma letecká armáda (Seventh Air Force), Letecká základňa Osan, Kórejská republika
  Jedenásta letecká armáda (Eleventh Air Force), Elmendorfova-Richardsonova spoločná základňa, Anchorage, Aljaška
  Letecká národná garda (Air National Guard, ANG)
  Prvá letecká armáda (First Air Force), Tyndallova základňa vzdušných síl, Panama City, Florida
  Centrum pripravenosti Leteckej národnej gardy (Air National Guard Readiness Center), Andrewsova spoločná základňa, Maryland
  Výcvikové a vzdelávacie centrum Leteckej národnej gardy I. G. Browna (I.G. Brown Air National Guard Training and Education Center), McGhee Tysonova základňa Leteckej národnej gardy, Knoxville, Tennessee

Lietadlový park

Referencie

Literatúra 
 Ian Allan pulishing, European edition Vol. 11, No. 8, Combat Aircraft monthly, USAF special issue.

Pozri aj 
 Hodnosti príslušníkov USAF

Iné projekty

Externé odkazy 
 Oficiálna stránka 

 
Spojené štáty
Air Force